CELEX: 62014TN0774
Language: sk
Date: 2014-11-17 00:00:00
Title: Vec T-774/14: Žaloba podaná 17. novembra 2014 – Ica Foods/ÚHVT – San Lucio (GROK)

26.1.2015   
            
            
               SK
            
            
               Úradný vestník Európskej únie
            
            
               C 26/40
            
         Žaloba podaná 17. novembra 2014 – Ica Foods/ÚHVT – San Lucio (GROK)
   (Vec T-774/14)
   (2015/C 026/51)
   Jazyk, v ktorom bola podaná žaloba: taliančina
   
      Účastníci konania
   
   
      Žalobkyňa: Ica Foods SpA (Pomezia, Taliansko) (v zastúpení: A. Nespega, advokát)
   
      Žalovaný: Úrad pre harmonizáciu vnútorného trhu (ochranné známky a vzory) (ÚHVT)
   
      Ďalší účastník konania pred odvolacím senátom: San Lucio Srl (San Gervasio Bresciano, Taliansko)
   
      Údaje týkajúce sa konania pred ÚHVT
   
   
      Majiteľ spornej ochrannej známky: ďalší účastník konania pred odvolacím senátom.
   
      Dotknutá sporná ochranná známka: slovná ochranná známka „GROK“ – Ochranná známka Spoločenstva č. 4 4 39  956.
   
      Konanie pred ÚHVT: konanie o vyhlásení neplatnosti.
   
      Napadnuté rozhodnutie: rozhodnutie druhého odvolacieho senátu ÚHVT z 9. septembra 2014 vo veci R 1815/2013-2.
   
      Návrhy
   
   Žalobkyňa navrhuje, aby Všeobecný súd:
   
               —
            
            
               zrušil napadnuté rozhodnutie týkajúce sa konania o vyhlásení neplatnosti č. 6374C proti zápisu ochrannej známky Spoločenstva GROK č. 4439956, z dôvodu porušenia článkov 62 a 63 nariadenia o ochrannej známke Spoločenstva a/alebo porušenia článku 8 nariadenia č. 40/94 a/alebo nedostatku odôvodnenia, z vyššie uvedených dôvodov,
            
         
               —
            
            
               uložil ÚHVT povinnosť nahradiť trovy konania.
            
         
      Uvádzané žalobné dôvody
   
   
               —
            
            
               porušenie článkov 62 a 63 nariadenia o ochrannej známke Spoločenstva z dôvodu, že ÚHVT neoznámila žalobkyni lehotu na predloženie pripomienok k žalobe, čím došlo k porušeniu práva byť vypočutý,
            
         
               —
            
            
               porušenie článku 8 nariadenia č. 40/94 a nedostatok odôvodnenia podobnosti výrobkov získaných z mlieka San Lucio a výrobkov, ktoré sú predmetom zápisu ochranných známok spoločnosti ICA,
            
         
               —
            
            
               porušenie článku 8 nariadenia č. 40/94 a nedostatok odôvodnenia podobnosti ochrannej známky GROK spoločnosti San Lucio a ochrannej známky CRIK CROK spoločnosti ICA,
            
         
               —
            
            
               porušenie článku 8 nariadenia č. 40/94 a nedostatok odôvodnenia dobrého mena ochrannej známky CRIK CROK spoločnosti ICA.